Eron prezidenti Hasan Ruhoniyning ukasi Hussayn Fariydun mablag‘ evaziga ozodlikka chiqarildi. U 16 iyul, yakshanba kuni hibsga olingandi. «Sud Hussayn Fariydunni hukumatga moliyaviy kafolatlar taqdim etilgach, ozodlikka chiqardi», - deya xabar bermoqda The Baghdad Post nashri. Ta’kidlanishicha, u sog‘lig‘i yomonlashgani tufayli shifoxonaga olib ketilgan. Avvalroq Eron prezidentining ukasi moliyaviy jinoyatlarda ayblanib, hibs qilingani xabar qilingandi.